Mestská časť Košice – Staré Mesto, Hviezdoslavova č. 7, 040 34 Košice

Návrh projektu

9. ročníka „Plaveckých pretekov základných škôl MČ Košice-Staré Mesto“
jednotlivcov a zmiešaných štafiet o pohár MČ Košice – Staré Mesto

Určené: 		rokovaniu Miestneho zastupiteľstva  MČ Košice-Staré Mesto
			dňa 22.9.2011

Predkladá:		Terézia Leškaničová, 
predsedníčka Komisie školstva, mládeže a športu

Spracoval: 		Ján Šimko,
			člen Komisie školstva, mládeže a športu

Návrh na uznesenie:

Miestne zastupiteľstvo mestskej časti Košice – Staré Mesto

schvaľuje

projekt 9. ročníka „Plaveckých pretekov základných škôl MČ Košice-Staré Mesto“ jednotlivcov a miešaných štafiet  o pohár MČ Košice – Staré Mesto

Návrh projektu

 9. ročníka „ Plaveckých pretekov základných škôl MČ Košice-Staré Mesto“
jednotlivcov a zmiešaných štafiet o pohár MČ Košice–Staré Mesto

1. Úvod:

	Jedným z najatraktívnejších a najzdravších športov, udržiavajúcich dobrú kondíciu tela a zároveň zdravého ducha, ktorý obľubuje hlavne mládež, ale aj športuchtiví ľudia v pokročilejšom veku, je plávanie. Práve skutočnosť, že naša mestská časť má v správe Mestskú krytú plaváreň, podporila našu snahu zorganizovať po predošlých úspešných ročníkoch pre deti ZŠ už 9. ročník plaveckých pretekov pod dohľadom odborníkov, za účelom podporovať aj touto formou plaveckú gramotnosť a vzťah týchto detí k plávaniu. 
	Keďže na území našej mestskej časti Košice-Staré Mesto  sídli 5 základných škôl, jednou z ťažiskových úloh samosprávy bolo v minulosti a je aj teraz podporiť duševný a telesný rozvoj detí a mládeže rôznymi formami. 
	Jedna z foriem prebudenia záujmu o pravidelné  športovanie je usporiadavanie súťaží. Prostredníctvom nich sa v deťoch prebúdza zdravý lokálpatriotizmus voči sebe i voči svojej škole a súčasne posilňuje odolnosť voči negatívnym vplyvom číhajúcim na mládež v tejto exponovanej dobe.
	
2. Názov pretekov:  
9. ročník „Plaveckých pretekov základných škôl MČ Košice-Staré Mesto“  jednotlivcov a zmiešaných štafiet o pohár MČ Košice – Staré Mesto

3. Termín, čas a miesto konania pretekov:
13. októbra 2011 ( štvrtok ), od 9.00 – 13.00 hod. . Slávnostné vyhodnotenie a odovzdávanie cien bude vykonané na mieste po ukončení súťaže a po overení výsledkov zástupcom MČ Košice – Staré Mesto. Miestom konania je Mestská krytá plaváreň,  ul.  Protifašistických bojovníkov  č. 4,  Košice.

4. Účastníci:
Výbery ZŠ mestskej časti Košice – Staré Mesto.  Výber tvorí 5 chlapcov a 5 dievčat za každú súťažiacu školu (spoločné zmiešané družstvo). Podmienkou je, že nesmú byť registrovaní v Slovenskej plaveckej federácii a v Slovenskom zväze vodného póla. 

5. Ceny:

Možnosť A - 
1.	miesto - pohár a vecný dar pre súťažiacich v hodnote  100 € 
2.	miesto - pohár a vecný dar pre súťažiacich v hodnote    70 €                                                     
3.	miesto - pohár a vecný dar pre súťažiacich v hodnote    40 € 
4.   miesto - pohár a vecný dar pre súťažiacich v hodnote    25 €
5.   miesto - pohár a vecný dar pre súťažiacich v hodnote    25 €

Okrem darčekových poukážok všetci súťažiaci dostanú diplomy. 

6. Prihlášky:
Menovité prihlášky písomne odovzdať tajomníčke komisie školstva, mládeže a športu najneskôr do 7.10.2011 s potvrdením riaditeľa školy o neregistrovaní zúčastnených pretekárov vo vyššie uvedených zväzoch. 

7. Podmienky účasti:
Za každý výber môže nastúpiť 10-členné družstvo (5 chlapcov + 5 dievčat), ktorí sa v jednotlivých disciplínach môžu striedať podľa záujmu o tú, ktorú disciplínu. Poslednej disciplíny (štafeta 8 x 25 m voľný spôsob – družstvá škôl) sa zúčastnia 4 chlapci a 4 dievčatá. 

8. Propozície:
Preteky sú súťažou jednotlivcov a škôl. Pre súťaž škôl sa v každej disciplíne boduje prvých 5 miest (pri predpokladanej účasti 5 ZŠ) systémom 5 – 4 – 3 – 2 – 1. Škola s najvyšším súčtom bodov získava 1. miesto a stáva sa celkovým víťazom pretekov.

9. Odovzdávanie cien:
Bude vykonané na mieste po overení platnosti výsledkov zástupcom MČ Košice–Staré Mesto.

10. technicko-organizačné zabezpečenie:
Komisia školstva, mládeže a športu MZ MČ Košice–Staré Mesto v spolupráci s ŠKP, ktorí metodicky a organizačne pomáhajú zabezpečovať uvedené podujatie.

11. Financovanie rozpočtu:
Z rozpočtu mestskej časti Košice – Staré Mesto, podprogram 6.2: Športové podujatia organizované Komisiou školstva, mládeže a športu s celkovým nákladom  700 €.  / nákup cien pre účastníkov, odmeny pre rozhodcov, občerstvenie a materiálne zabezpečenie projektu/. 
- ceny pre účastníkov+ medaile – max. 260 €
- odmeny pre rozhodcov – max. 150 €
- odmena pre moderátora – max. 50 €
- občerstvenie pre účastníkov a organizátorov ( minerálka, čokoláda, keks ...) – 240 €.

12. Riaditeľ turnaja:
Mgr. Ľubomír Grega, starosta MČ Košice–Staré Mesto.

13. Rozhodcovia:
Hlavný rozhodca Tomáš Bábela, ostatných rozhodcov určí hlavný rozhodca.

14. Protesty:
Do 10 minút po skončení pretekov. Vklad 4  €.

15. Časový rozvrh jednotlivých disciplín:
Časový rozvrh pretekov je od 9.00 do 12.30 hod.  Program jednotlivých disciplín: 
1-2	    25 m voľný spôsob (kraul) žiaci/žiačky
3-4	    25 m znak  žiaci/žiačky
5-6	    25 m prsia  žiaci/žiačky
7-8	    50 m nohy s doskou (ľubovoľný spôsob)  žiaci/žiačky
9-10	    50 m voľný spôsob  žiaci/žiačky
11-12	25 m aqua jogging (beh vo vode v špeciálnej veste)  žiaci/žiačky
13          štafeta 8 x 25 m voľný spôsob družstvá škôl (4 chlapci, 4 dievčatá)